আসুন না, আমরা এক স্রষ্টার বিধানের অন্তত এই কথাটির উপর ঐক্য হই। আমরা মানুষের কল্যাণ সাধনের জন্য সকল অন্যায়ের বিরুদ্ধে ঐক্যবদ্ধ হই, ন্যায়ের পক্ষ অবলম্বন করি। যেটা সত্য-হক, সেটার আমরা স্বীকৃতি দেই। আমরা বলি না যে সবাইকে শেষ রসুল মোহাম্মদ (দ.) এর উপর ঈমান আনতে হবে, সবাইকে হিন্দু বা খ্রিষ্টানও বানাতে চাই না, আমরা চাই সবাই যার যার ধর্মের এই একটি শিক্ষাকে নিজেদের জীবনে প্রয়োগ করুন, তাহলেই মানবজাতি সুখে, শান্তিতে, নিরাপত্তায় সহাবস্থান করতে পারবে, তাদের মধ্য থেকে সাম্প্রদায়িক বিভেদ দূরীভূত হয়ে যাবে। তারা যার যার জায়গায় থাকুন, যেহেতু তারা ধর্ম পরিবর্তন করবেন না, এখন অন্তত শত্র“তা পরিহার করুন। যে বিষয়গুলোয় মতভেদ নাই, ঐকমত্য আছে সেগুলোতে অন্তত এক হই। এইজন্য অনেকে ভুল বোঝেন যে, আমরা নতুন ধর্ম শেখাতে চাই। না, আমরা চাচ্ছি মূলত মানবতার কল্যাণ, এজন্য মানবজাতির ঐক্য অপরিহার্য।